CELEX: 62011TN0453
Language: da
Date: 2011-08-08 00:00:00
Title: Sag T-453/11: Sag anlagt den 8. august 2011 — Szajner mod KHIM — Forge de Laguiole (LAGUIOLE)

8.10.2011   
            
            
               DA
            
            
               Den Europæiske Unions Tidende
            
            
               C 298/26
            
         Sag anlagt den 8. august 2011 — Szajner mod KHIM — Forge de Laguiole (LAGUIOLE)
   (Sag T-453/11)
   2011/C 298/49
   Stævningen er affattet på fransk
   
      Parter
   
   
      Sagsøger: Gilbert Szajner (Saint-Maur-des-Fossés, Frankrig) (ved advokat A. Lakits-Josse)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Forge de Laguiole SARL (Laguiole, Frankrig)
   
      Sagsøgerens påstande
   
   
               —
            
            
               Afgørelse truffet den 1. juni 2011 af Første Appelkammer ved Kontoret for Harmonisering i det Indre Marked (Varemærker og Design), hvorved EF-varemærke nr. 2 468 379 erklæres ugyldigt for varer i klasse 8, 14, 16, 18, 20, 21, 28 og 34 annulleres.
            
         
               —
            
            
               Selskabet Forge de Laguiole tilpligtes at bære sine egne omkostninger og betale Gilbert Szajners omkostninger, herunder udgifter til advokatbistand.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Ordmærket »LAGUIOLE« for varer og tjenesteydelser for bl.a. klasse 8, 14, 16, 18, 20, 21, 28, 34 og 38 — EF-varemærke nr. 2 468 379.
   
      Indehaver af EF-varemærket: Gilbert Szajner.
   
      Indgiveren af begæringen om, at EF-varemærket erklæres ugyldigt: Forge de Laguiole SARL.
   
      Begrundelse for ugyldighedsbegæringen: Ugyldighedsbegæringen er indgivet på grundlag af artikel 53, stk. 1, litra c), og artikel 8, stk. 4, i forordning nr. 207/2009 vedrørende selskabsnavnet Forge de Laguiole.
   
      Annullationsafdelingens afgørelse: Afslag på ugyldighedsbegæringen.
   
      Appelkammerets afgørelse: Delvis annullation af annullationsafdelingens afgørelse og EF-varemærke nr. 2 468 379 erklæret delvist ugyldigt.
   
      Søgsmålsgrunde: Tilsidesættelse af artikel 8, stk. 4, i forordning 207/2009, idet appelkammeret fejlagtigt har vurderet, dels at selskabsnavnet Forge de Laguiole ikke er omfattet af bestemthedsprincippet og at navnet er beskyttet i forhold til Forge de Laguioles faktiske aktiviteter, dels at der ikke er nogen som helst risiko for forveksling mellem selskabsnavnet Forge de Laguioles, brugt til knive, og mærket »LAGUIOLE« anmeldt for knivvirksomhedens udenlandske produkter.